IZVEŠTAJ O SPROVEDENOJ JAVNOJ RASPRAVI O NACRTU ZAKONA O IZMENAMA I DOPUNAMA ZAKONA O ZVANIČNOJ STATISTICI

 Na predlog Republičkog zavoda za statistiku, Odbor za pravni sistem i državne organe Vlade Republike Srbije je Zaključkom 05 broj: 011-8431/2017, od 13. septembra 2017. godine, odredio Program javne rasprave o Nacrtu zakona o izmenama i dopunama Zakona o zvaničnoj statistici. Istim zaključkom je određeno trajanje javne rasprave, od 15. septembra do 8. oktobra 2017. godine, sa učesnicima javne rasprave, i to: državnim organima, nevladinim organizacijama, eminentnim stručnjacima u ovoj oblasti, kao i ostalim zainteresovanim subjektima i pojedincima. Takođe je određeno da se tekst Nacrta zakona o izmenama i dopunama Zakona o zvaničnoj statistici postavi na internet stranicu Republičkog zavoda za statistiku i na portal e-uprave i određen je način dostavljanja primedaba, predloga i sugestija na Nacrt zakona o izmenama i dopunama Zakona o zvaničnoj statistici.

 U navedenom periodu nije bilo primedaba, predloga ili sugestija na Nacrt zakona o izmenama i dopunama Zakona o zvaničnoj statistici, što ukazuje da je, formalno i sadržinski, Nacrt zakona o izmenama i dopunama Zakona o zvaničnoj statistici dobro pripremljen, jasan i u skladu sa opštim opredeljenjem da zvanična statistika treba da bude objektivna, nezavisna, transparentna i usaglašena sa Evropskim statističkim sistemom i odgovarajućim zakonskim regulativama (aki komuniter).

 Radna grupa Zavoda nastaviće rad na tekstu Nacrta zakona o izmenama i dopunama Zakona o zvaničnoj statistici (pribavljanjem mišljenja nadležnih organa) sve do upućivanja Vladi prema redovnoj proceduri predviđenoj Poslovnikom Vlade.